Thisted-virksomheden netIP skal være hovedsponsor, når 32 af verdens bedste bølgewindsurfere i midten af september igen mødes til World Cup’en i Klitmøller. Virksomheden lægger ikke alene navn til World Cup’en, men står også for netforindelsen under World Cup’en. Det glæder eventmanager Robert Sand, at næsten alle sponsorerne er fra lokalområdet. - Det siger noget om Thy, og vores evne til at stå sammen om noget stort. Mange thyboere har set Cold Hawaii som noget godt og flot - men ikke som noget, man selv var en del af. Nu oplever vi, at mange flere i Thy gerne vil bidrage til Cold Hawaii og være en del af succes’en, siger Robert Sand. Ud over netIP kommer sponsorvæggen også til at indeholde navne som Thisted Bryghus’ to Cold Hawaii-øl samt Thy-Mors HF & VUC og Thisted Forsikring.

Opsummering:
Virksomheden netIP fra Thisted skal være hovedsponsor for World Cup-stævnet i Klitmøller. Stort set alle sponsorer er fra Thy-området.